110 



a gyümölcsfa-iskolákat és gyümölcstelepeket, különösen pedig az alma- 

 fákat a vértetü név alatt ismert kártékony rovar föllépése által fenyegeti. 



Miután időközben ezen rovar több hazai gyümölcsfa-iskolában 

 is fölfedeztetett, miről a közönség ezen minisztérium hivatalos köz- 

 lönye, a »Közgazdasági Értesitő« útján mindenkor értesült; ennél- 

 fogva indittatva érzem magamat, hogy e rovarra a törvényhatóság 

 figyelmét ismételten felhívjam s különösen felszólítsam, hogy a terü- 

 letén lévő gyümölcsösöket időnkint vizsgáltassa meg, hogy a rovar 

 netáni jelenléte mielőbb felfedezhető legyen s ellene a szükséges óvó 

 rendszabályok alkalmazásba vétethessenek. 



A rovar netáni fölfedezése esetén ide, a továbbiak foganatosit- 

 hatása végett, azonnal jelentés teendő. 



Bővebb tájékozás czéljából 5 példányban ide mellékelem a vértetü 

 rövid ismertetését. « 



Ez az ismertetés ugyanaz, melyet a minisztérium már tavaly 

 kiadott, és melyet folyóiratunk első kötetének 189- és 190-ik lapján 

 egész terjedelmében szintén közöltünk. 



A minisztérium egyszersmind felhivta Arad, Mosony és Pozsony 

 megj^ék törvényhatóságait, hogy a mennyiben területükön a vértetü 

 már fellépett, e részben következőleg szövegezett szabályrendeletet al- 

 kossanak : 



Szabályrendelet 



a vértetü ellen teendő óvintézkedésekről. 



1. Minden birtokos vagy bérlő a kertje, szőlője, mezeje vagy 

 rétje területén lévő almafákat és csemetéket folytonos figyelemmel 

 tartozik kisérni, és ha azok törzsének vagy ágainak kérgén kisebb- 

 nagyobb fehér gyapjas foltokat vesz észre, illetőleg ha a vértetűt 

 fölfedezi, köteles azt a községi elöljáróságnak haladéktalanul beje- 

 lenteni. 



2. A községi elöljáróságnak kötelessége ellenőrizni azt, hogy tu- 

 lajdonosok ós bérlők ezen kötelezettségüknek eleget tegyenek. E czél- 

 ból a község határában levő almafákat az elöljáróságnak valamely 

 tagja, esetleg szakértő megbízottja által minden évben egyszer vagy 

 többször a tavaszi és nyári hónapokban meg kell vizsgáltatnia. 



3. Ha a vértetü akár a tulajdonos, akár a községi elöljáróság 

 által valahol fólfedeztetik : a községi elöljáróság tartozik azt a járási 

 szolgabíró, illetőleg rendezett tanácsú városokban a polgármester út- 

 ján az alispánnak, törvényhatózági joggal felruházott városokban a 

 rendőrkapitány útján a polgármesternek, a fővárosban a kerületi elöl- 

 járóság a polgármesternek haladéktalanul bejelenteni. 



4. Az alispán, illetőleg polgármester a vértetü jelenlétéről meg- 

 győzödvén, annak irtását elrendeli, illetőleg az egyes birtokosokat szo- 

 rosan kötelezi, hogy a fertőzött almafákat a fóldmivelés-, ipar- és 

 kereskedelemügyi m. kir. minisztérium által ajánlott s •/. alatt csatolt 

 ismertetésben részletesen leirt kezelésben részesitsék. 



5. E kezelés ellenőrzésével, illetőleg vezetésével a községi elöl- 

 járóságnak valamely tagja, vagy e czélra kirendelt közege bízandó meg. 



